LidanRubinov/Halacha-QA huggingface dataset:
שאלה: כתבי הרב קוק זצ"ל: מהו הסדר הנכון בלימוד תורת הראי"ה קוק זצ"ל (19 הספרים שבהוצאת מוסד הרב קוק)?
תשובה: כמו כל דבר מהקל אל הקשה והמהכללים והעקרונות אל ההתפרטות של הדברים. לכן כדאי להתחיל בלימוד עין איה שהוא לימוד פחות קשה מספרי הכללים של מרן הרב. לאחר התרגלות בלימוד עין איה ללמוד ספר עקבי הצאן ללא מאמר דעת אלוקים. לאחר מכן ללמוד אורות התורה. אורות התשובה ולאחר מכן ספר אורות. בהצלחה
שאלה: מתנה לאשה בשבת: רציתי לקנות מתנה (תכשיט) לאשתי, ולמסור לה אותה בשבת. אני יודע שיש בעיה של קנין בשבת, אך לא הבנתי אם זה איסור או רק דומה לאיסור (בנתינת מתנה). ועוד, האם כאשר בעל קונה לאשתו שייך גם קנין במסירה או שאומרים ש"ידו כידה", ולכן אין מעשה קנין? או שאני יכול להקנות לה בלי ידיעתה מלפני השבת, ורק למסור בשבת? בדיעבד, מסרתי לה את המתנה רק במוצ"ש. אך שאלתי היא להבא בע"ה, (מכיון שלפעמים לפני שבת אין כ"כ זמן ונחת לזה. וברור שבשבת המתנה תשמח אותה, ולכן עדיף לא לחכות למוצ"ש).
תשובה: יש איסור להקנות בשבת, אבל אתה יכול להקנות לה ע"י מישהו אחר והחפץ יישאר אצלך כפיקדון ובשבת תתן לה את החפץ שלה. או לחילופין אפשר לומר לה שהיא לא תקנה את המתנה עכשיו אלא במוצאי שבת היא תקנה את זה, וזה ישמח אותה מעכשיו.
שאלה: לבנית בית מקדש קטן מנייר - האם מותר?: האם מותר לבנות בית מקדש קטן לפי מידות יחסיות אמיתיות לצורך לימוד הילכות בית הבחירה מנייר? חשבתי לבנותו בצורה תלת-ממדית, כך שניתן לקפלו ולהניחו בגמרא לדומא. כל פעם שפותחים את הגיליון ה בית מקדש נבנה מחדש בצורה תלת-ממדית. במקרה ואסור: האם מותר הדבר אם לא גומרים לגמרי את כל הבניינים, לדוגמא אם להיכל לא יהיו קירות מארבעה צדדים אלא רק משלושה?
תשובה: ח דרשו שאתה למד להבין ולהורות וכיון שזה לצורך לימוד והמחשה ולא לדברים אחרים הדבר מותר.
שאלה: העצבים של בעלי: הייתי רוצה לקבל את יעוצך לגבי בעלי. בעלי הוא בן אדם אשר מתעצבן מהר מאוד. מה היית מיעץ לי לעשות? הקטע הוא שברגע שהוא מתעצבן ומאבד סבלנות אז גם אני מתעצבנת ואז ניהיה סלט. מה עושים במצב שכזה?
תשובה: לשאלתך אין פיתרון קסם, וגם לא ניתן ענות עליה במסגרת מצומצמת זו. עבודת הזוגיות, ההבנה וקבלת האחד את השני, היא עבודה קשה וארוכה שאין בה דרכי קיצור, והיא נמשכת כל החיים. גם במקרה שאת מתארת אין דרכי קיצור ועיקר הפיתרון הוא העבודה על המידות שלך ושל בעלך ובעיקר של שניכם יחד. ותחילת העבודה היא בשיחה גלויה ביניכם על הצורת התקשורת שלכם. צריך להכין את השיחה, למצוא זמן מתאים ואף להודיע עליה מראש - כדי שהיא תתנהל בנחת וברוגע. יש להניח שגם בעלך לא מרוצה מן המצב שנוצר וגם הוא מוכן להתאמץ כדי לתקנו. עליכם להיות מודעים לבעייה, ולנסות לשלוט בה ולא להגרר אחריה. קבלו על עצמכם לא לנהל שיחה (כל שיחה) כשאתם כועסים או מעוצבנים. ובמקרה שהשיחה גולשת לטונים גבוהים או לכעסים, תעצרי ותאמרי: אני עכשיו כועסת, כשארגע נמשיך את השיחה בנחת. ואם בעלך ירצה להמשיך את השיחה, אמרי לו שוב, שחשוב לך להקשיב ולנסות להבין את מה שהוא אומר, ולכן את מבקשת שהשיחה תתקיים כשאתם רגועים. זה לא יתקן את המצב ברגע אחד, אבל ככל שבעלך יפנים שאת באמת מעוניינת להקשיב לו, ותוכלי לעשות זאת רק כשאתם רגועים, הוא ישתף איתך פעולה. חשוב לא להאשים אותו בזה שהשיחה נתקעה, אלא רק לתאר את המצב ולומר שכשתהיו רגועים תשמחי להמשיך לשוחח. ובאמת תקפידי לאחר זמן להמשיך להקשיב ולהשמיע את דעתך, כדי שלא יראה כאילו את מתחמקת. עם זאת חשוב עוד לדעת שתגובה עצבנית שחוזרת על עצמה מלמד על איזשהו חיסרון בסיסי שמעיק על בעלך, יתכן והוא כולא אותה בתוכו עד שאינו יכול יותר, ואז מתפרץ על כל דבר קטן. והסימן לזה הוא שהמריבה גולשת גם אל מעבר לשיחה, אל תחומים אחרים של מערכת היחסים שלכם, וגם לאחר שהמריבה נגמרה, האוירה נשארת עכורה. במקרה כזה הייתי ממליץ לפנות ליעוץ מקצועי, ולא להסתפק בתשובה קצרה זו. והעיקר להרבות בשימחה ובהסתכלות על הטוב שבו שמתוך שתראי את מעלותיו גם הרצון שלך להתאמץ ולהתקרב אליו יגדל.
שאלה: צ ק מתנה שחזר: נתתי צ ק במתנה לחתונה עבור קרובי משפחה ועקב קשיים שנוצרו הוא חזר. האם אני מחויב לתת צ ק אחר, ואם כן, מאיזה דין?
תשובה: על פי חוק המדינה מי שנתן צ'ק שחזר חייב לתת צ'ק אחר, ואין זה משנה מה הן נסיבות הנתינה. ואף ללא חוק המדינה, ראוי לאדם נכבד שיתן צ'ק אחר במקום הצ'ק שחזר. וכיוון שהבנק גבה מן המקבל עמלה על הפקדת צ'ק שחזר, יש להוסיף בצ'ק החדש שנותן את הסכום של העמלה שגרם למקבל הצ'ק לשלם לבנק. בברכת כתיבה וחתימה טובה, הרב ניר אביב. תוספת עיון: נחלקו הפוסקים כיצד להתייחס לצ'ק הנהוג בימינו, האם כהתחייבות בשטר או כהוראת שליחות לבנק שיתן כסף לשליח, ואחת הנפ"מ היא לכאורה המקרה שלנו. מטעם התחייבות חייב לתת צ'ק אחר ומטעם שליחות נראה שאינו חייב. כמו כן יש לדון לגבי המנהג של נתינת צ'קים בשמחות, משום שבחברות מסויימות מקובל ונהוג שמי שנוטל חלק בסעודה בא על דעת זה שעליו לשלם על כך סכום החופף בערך להוצאות המנה שאכל, לכן הצ'ק אינו בגדר מתנה אלא בגדר ת ואז ממילא חייב לשלם על מה שנהנה. לכן, מכל הנראה עד כאן יש לתת צ'ק אחר על הצ'ק שחזר ולהוסיף את סכום העמלה שגבה הבנק ממקבל הצ'ק שחזר, שאותה בוודאי חייב לשלם מן הדין שגרם היזק למקבל הצ'ק. וכאמור אדם מכובד והגון במקרה כזה נוהג בדרך הישר והטוב, ומה ששנוא עליך לא תעשה לחברך.
שאלה: סליחות מקוצרות לפועלים: אנחנו קבוצה של פועלי בניין ואיננו אומרים סליחות מכיוון שהעבודה מתחילה בשש בבוקר!!! לא כולם דתייים, אך אוהדים. הסכמנו שכל יום בחמש הדקות הראשונות של הפסקת הקפה, נאמר סליחות. רציתי לדעת מה הכי כדאי לומר בזמן קצר זה?
תשובה: ישר כוחכם שאינכם רוצים לבטל את אמירת הסליחות. כשהזמן קצר ויש מניין של מתפללים (עשרה לפחות) יש להתחיל "שבט יהודה בדוחק ובצער" ולומר אחריו "אל מלך יושב על כיסא רחמים" ואח"כ את י"ג מידות הרחמים, ולדלג לודוי "אנא ה' אלוקנו ואלוקי אבותינו". אם יש עוד זמן ניתן לפני הוידוי לומר "תמהנו מרעות", "אל מלך מלא רחמים" וי"ג מידות. ואח"כ לדלג לוידוי. ואם אין מניין יאמרו את הפיוט "שבט יהודה בדוחק ובצער" ואחריו לא יאמרו את י"ג מידות הרחמים, אלא ידלגו לוידוי "ריבונו של עולם אתוודה על עבירות קלות וחמורות" והלאה עד הוידוי. והעיקר הוא לומר בכוונה. וטוב מעט ובכוונה מהרבה בלא כוונה. לשנה טובה תכתב,
שאלה: בל תאחר בצדקה: האם קיים האיסור בל תאחר לגבי נדר לתת צדקה?
תשובה: כתב ה'קיצור שולחן ערוך' לר' שלמה גאנצפריד: "הצדקה הרי היא מכלל הנדרים. לפיכך, האומר: 'הרי עלי סלע (-שם של מטבע) לצדקה' או ' הרי סלע זו צדקה', חייב ליתנה לעניים מיד. ואם אחר, עובר בבל תאחר, כיוון שיכול ליתנה לעניים. ואם אין עניים מצויים לו, מפריש ומניח עד שימצא עניים. ואם נדר בבית-הכנסת צדקה שנותנים ליד הגבאי, אינו עובר עד שיתבע אותו הגבאי, ואז עובר עליה מיד, אם לא (-כלומר: אלא אם כן) כשיודע שהגבאי אינו צריך כעת למעות, אלא (-שרוצה הגבאי) להניחו אצלו". (מקורות: קיצש"ע לגר"ש גאנצפריד, סי' לד סעי' ט) הרב אלחנן לוין
שאלה: שמיטת כספים ופרוזבול: ברצוני לקיים מצוות שמיטת כספים עבור מספר הלוואות אך גם יש לי חשבון בנק עם חסכונות ופיקדונות והבנתי שצריך לעשות בגלל זה פרוזבול איך אפשר לבצע את שתיהם יחד?
תשובה: בבתי הכנסת חולקו פרוזבולים של נדיבי ארץ המתיחסים לבקשתך. כמו כן, בודאי יתפרסמו בשבת זו פרסומות של נדיבי ארץ בעתונות הדתית ובעלונים.
שאלה: תפילה והשגחה פרטית: אני כל כך רוצה להוציא רישיון. אני משקיעה מלא בזה, לקחתי כבר איזה 80 שיעורים ונכשלתי שלושה טסטים. לפני כל טסט אני אומרת את כל התפילות האפשריות, מתפללת כל כך ומבקשת אינספור פעם בקשה בורא עולם תיתן לי לעבור די אני לא יכולה לשאת בכשלונות האלה כבר, ואז נכשלת שוב. והרי הכל בא מבורא עולם, אז מה בורא עולם לא רוצה שאני יעבור?! ונניח שאני לא טובה אז הוא לא יכול לעשות אותי טובה?! ( למרות שזה כבר לא עניין של טובה לא טובה) תמיד יש משהו שהורס לי תטסט. משהו קטן שעם עוד קצת מזל הייתי עוברת? האם יש סיבה שבורא עולם לא רוצה שאני אעבור, הרי הכל ממנו? מה אני צריכה לעשות. אודה לך אם תיתן לי תשובה לדילמה זאת. אני כבר שבורה נפשית מהנושא כמה אפשר להשקיע ולהיכשל!? והכי שובר אותי שאני לא יודעת מתי כל זה יגמר?!
תשובה: מקשיים צריך להבנות ולא להשבר. כל משבר או קושי מזמן לאדם הזדמנות ליצור כוחות חדשים, שאולי לא היה מודע להם, ובעזרתם לקום ולנצח. בשעת המשבר זה כואב, אבל ישנם כוחות באדם שכלל לא היו באים לידי ביטוי אילולי התמודד האדם עם קשיים. ולפעמים דווקא מתוך ההתמודדות לומד האדם להעריך את יכולתו האמיתית. בורא עולם לא רוצה שתכשלי אלא שתמודדי ותנצחי. הוא רוצה להוכיח לך שגם במצבים קשים את מסוגלת להתגבר. לכן אל תפלי ברוחך, ואל תעסקי בקושיות על ריבונו של עולם, אלא תתרכזי בלהיות נהגת טובה. ובע"ה תצליחי. בהצלחה
שאלה: ברכת ריח על הפירות: האם מברכים הנותן ריח טוב בפירות גם על ירקות המדיפים ריח טוב כמו מלון?
תשובה: אפשר לברך גם על מלון.
שאלה: לכלוך בשרי שרוף: בשבת האחרונה התלכלכה הפלטה החשמלית מהעוף. 1. האם יש בעיה עם התבנית החד פעמית שהונחה הפוך כדי לשמש קומה שניה ונגעה בלכלוך (אחרי שהיה שרוף לחלוטין)? 2. האם ניתן היה לחמם עליה מאכל חלבי או לאפות בה בתנור פרווה? 3. אם הכניסו אותה לתנור פרווה, האם המאכלים התנור נפסלו על ידי כך?
תשובה: 1. זה שום דבר. 2. אם זה היה שרוף לגמרי זה לא נחשב אוכל והתבנית לא נעשית בשרית.
שאלה: מרק עוף במעבד מזון פרווה: טחנו מרק עוף במעבד מזון פרווה. המרק היה קר. המרק בושל עם בצל, למרות שהבצל לא נטחן. מה דין מעבד המזון, האם הוא בשרי? אם כן, האם ניתן להפכו לפרווה?
תשובה: אם הכל היה צונן זה לא מבליע ותוכלו לשטוף את המעבד טוב טוב שלא יישאר שום לכלוך וזה מספיק.
שאלה: אמונה והלכה: מה הגדר ההלכתי של אדם הטוען שההלכה היא קטנות מוחין והיא רק לפי שורת הדין, אבל צריך לנהוג לפנים משורת הדין. למשל, שמותר ללבוש ציצית שיש בה כלאיים כי הציצית יש בה כח עליון, וכן שמותר להתפלל גם כשהגוף לא נקי, כי לתפילה יש כח, וכל זה בידיעה שזה נוגד את ההלכה? ההשלכות לענין איך להתייחס לאדם כזה, האם מוגדר ככופר, והאם מותר לדבר איתו
תשובה: כבר הכריע אור ישראל וקדושו, מרן הרב קוק (באיגרת כ) שאע"פ שהוא איסור גמור וחולי רע לפקפק דברי אמונה המסורים לנו מרבותינו (וכן לפקפק על הדרכת ההלכה) מכל מקום אין דין אפיקורוס וכופר אלא למי שמחליט להפך. כלומר, מחליט בודאות שאין אלוקים ולא צריך לעובדו. ודבר זה כמעט ולא נמצא. והדרך הנכונה היא לרחם עליו על שנשבה בידי דעות מוטעות כאלה, ולקרבו בחבלי אהבה אולי ישתכנע וישוב מדרכו הרעה.
שאלה: התנגשות עם מצוות כיבוד הורים: נערה מארה"ב לומדת במדרשה לשנה בארץ. ההורים של אותה נערה אסרו עליה לעבור את הקו הירוק ואסרו עליה את הנסיעה באוטובוסים. חברה טובה של אותה בחורה מתחתנת בחברון ליד מערת המכפלה וחשוב לה מאד שהחברה שלה תגיע. ההורים של אותה בחורה יודעים על החתונה ואסרו עליה במפורש שתלך. הנערה יודעת שזה ידאיג מאד את הוריה אם היא תלך והם אף מאיימים עליה שיחזירו אותה לחו"ל אם היא לא תקשיב להוראותיהם. היא מבינה שניתן לא להקשיב להורים כאשר הם אומרים לעבור על אחד ממצוות התורה אך שמא כאן הדין שונה שכן מדובר על מצווה שיכולה להיעשות על ידי אחר (יהיו עוד הרבה אנשים בחתונה משמחים חתן וכלה) והיא נשארת בארץ השנה, היא רק לא מגיע למקומות מסוימים בארץ כדי לא לצער את הוריה. מה עליה לעשות באותה סיטואציה?
תשובה: אני מבין שאת בגיל שאחרי תיכון, וכיון שאת עומדת ברשות עצמך והוריך לא יכולים להכתיב לך כל דבר וגם לא איזה בגד ללבוש, לכן אם את לא חוששת וחברות שלך נוסעות ולא חוששות זה לא שייך לכיבוד אב ואם ולכן את יכולה לנסוע לחתונה ואת יכולה שלא ליידע את הורייך על כך.
שאלה: לקיחת תרופות בשירותים: האם מותר לבלוע כדור יחד עם קצת מים בחדר השירותים (שהרי לא מברכים על התרופה או המים)? לדוגמא, אם אני לא רוצה שהמארחים יראו שאני לוקח תרופות.
תשובה: מותר לטול את זה בבית הכסא.
שאלה: להגדיר את הנדר לאחר זמן: על מנת להתחזק בשמירת העיניים, רב גדול המליץ לי לכתוב מספר נדרים על דף על מנת להתחזק. בדף מצוין כי אם אעבור על אחד החיובים אשלם כסף לצדקה. הנדרים ברובם קשורים לעולם האינטרט איתו אני עובד ומתיחסים לאיסור כניסה לאתרים אפילו הבנאלים ביותר שיהוו סיגים עבורי כדי להתרחק מהפריצות באינטרנט. שאלתי - לעיתים אני עובד עם מחשבים אחרים במקומות שונים. האם אני יכול להוסיף לרשימת הנדרים בדף (לאחר כמה חודשים) שהנדרים הם ספציפית למחשב איתו אני עובד בבית ולא חלים על מחשבים אחרים בהם אין הקפדה על אתרי החיוב שלי מצד אנשים אחרים? כל הרעיון של כתיבת הנדרים בדף הוא כדי שלא אשכח חס וחלילה ואקיים רק מה שיש בדף. ברור שבראש הכוונה היא לכל מחשב אבל לא כתבתי את זה בדף כנדר.
תשובה: אתה יכול לשאול את הרב שנתן לך את העצה למה הייתה כוונתו האם לכל המחשבים או למחשב שלך בלבד, צריך לברר איתו את הסוגיה.
שאלה: לימוד לפני חתונה: אנו זוג העומד לפני אירוסין וברצוננו ללמוד יחד ספר העוסק בזוגיות אירוסין חתונה בניית בית וכו. נשמח אם תמליץ לנו על ספרים מתאימים.
תשובה: הטוב ביותר הוא להיוועץ בעניין עם מדריך החתנים ומדריכת הכלות שלכם וכן עם רבותיכם, שהם מכירים אתכם ויודעים איזה מבין מגוון הספרים הגדול הקיים מתאים לכם ביותר. הדבר נכון הן בספרי ההשקפה ובין בספרי ההלכה. ויהי רצון שתזכו להקים בית נאמן בישראל בניין עדי עד.
שאלה: מחבת חלבי שחומם בה בשר: מה דינה של מחבת שמשמשת למאכלים חלביים שחוממו בה במשך חמש דקות קציצות בשר (הקציצות היו מוכנות והוצאו לפני החימום מהמקפיא).
תשובה: יש צורך להכשירה בליבון.
שאלה: מיטמון בשדה חבירו: לפי מה שידוע לי ההלכה היא שהקונה שדה מחבירו ומצא בא מטמון הרי אלו שלו, כיון שבעל השדה לא ידע שיש בחצירו את המטמון. (ואם ידע יכול לטעון לא מכרתי לך את המטמון, ומקבלים את טענתו כיון שזהו אומדן דעת שלא התכוין למכור את המטמון). מה הדין באדם שיודע שיש בשדה חבירו מטמון, וחבירו לא יודע. האם הוא חייב להגיד לו מדין השבת אבידה או שיכול לקנות את השדה בלא להודיע כלום, ולקחת את המטמון לעצמו, ואם נאמר שיש חיוב לומר לחבירו מדין השבת אבידה, האם הוא חיוב או רק מצוה לכתחילה?
תשובה: לך לפי מה שאתה מתאר, בעל השדה לא זכה במטמון שבשדהו מאחר ומדובר באופן שיכול להיות שלא ימצאנו לעולם (עיין בית יוסף חושן משפט סימן רס'). ומכיון שכך הוא, אינך חייב ליידע אותו שהרי ממון זה אינו שלו. הרב מיכאל יומטוביאן
שאלה: דין רודף בבני נח: לכבוד הרב יעקב אריאל. אני לומד כעת בצורה רצינית את הנושא של שבע מצוות בני נח ונעזרתי מאוד במאמרו של הרב המופיע בספר "בירורים בהלכות הראי"ה". התקשיתי בדברים שכתב הרב לגבי דין רודף (עמ 391). הרב כתב לחלק בין שני גדרים ברודף: 1. הצלת הנרדף. 2. דין "אין לו דמים". וכתב הרב שבישראל יש את שני הגדרים ובבן נח יש רק את הראשון, ולכן כאשר ההורג את הרודף היה יכול רק לפגוע באחד מאבריו, ולא עשה זאת, בבן נח חייב ובישראל פטור. אך לא הבנתי כיצד אפשר לומר שבישראל פטור, הרי כתב הרמב"ם בהלכות רוצח (א, יג) שאדם זה הינו שופך דמים וחייב מיתה אלא שאין בית דין ממיתין אותו. ועוד יותר כתב הטור (חו"מ סי תכה) שאינו מבין מדוע אם חייב מיתה אין בית דין ממיתין אותו. ודברים אלו דוחים לכאורה את סברת "אין לו דמים" שאמרנו שיש לרודף שהרי אנו רואים במפורש שיש לו דמים.וההורגו ביצע חטא חמור ביותר. וקשים לי הדברים, ואולי כלל לא הבנתי את דברי הרב כיאות.
תשובה: הרמב"ם טעון הסבר. מצד אחד הוא שופך דמים, אך מאידך הוא לא חייב מיתה. הרחבתי בנושא זה באהלה של תורה ח"א סי' ח ובתחומין כרך י.
שאלה: עניית ברכו במנחה: למה לא אומרים לפני עלינו לשבח שבתפילת מנחה "ברכו את ה' המבורך", כמו בשחרית וערבית?
תשובה: כי מספיק לומר פעם אחת ביום 'ברכו' ותקנו עוד פעם בגלל המאחרים או שפספס בגלל סיבה אחרת.
שאלה: יחס לגוים: אני מלמדת נערות אמריקאיות שלומדות בארץ השנה לשנת מדרשה. במשך הלימוד עלה הרבה פעמים הבדלים בין היחס של היהודים לגוים לעומת היחס של היהודים לעצמינו. משהו שבמיוחד הטריד אותן היה שאבידתם לא מחזירים ודברי שמואל בגמרא ב"ק קיג שמותר להטעות גוי. אפילו עם הסתייגותו של רבי פנחס בן יאיר שבמקום שיש חילול ה אסור (ודברי האחרונים שבמקום שניתן לעשות קידוש ה עדיף לעשות קידוש ה ). הפריע להן שזאת הסיבה שמחזירים להם את ממונם ולא בגלל שאנחנו אנשים טובים ובעלי ערכים. איך ניתן להסביר לבנות אמריקאיות שחיים בין הגוים והרבה יש להן חברים גוים את ה"אפליה" שיש לתורה כלפי הגויים?
תשובה: העיקרון הוא שגם כלפי גויים צריך לנהוג לפי מידת הדין. מה שמגיע לאחר מגיע גם אם הוא גוי. כך נפסק שגזל הגוי הוא אסור. אולם יש הלכות בדיני ממונות שמצד עיקר הדין לא היו חייבים. החיוב הוא ביטוי למידת החסד. כך התפיסה המשפטית בנוגע להשבת אבידה שמצד עיקר הדין ברגע שאדם מאבד חפץ הקשר שלו עם החפץ מבחינה ממשית ניתק ולכן בעצם כך פוקעת בעלותו. רק החיוב של התורה להחזיר אבידה יוצר קשר בין הבעלים לחפץ. את חיוב הטירחה וחיוב ההשבה התורה קבעה רק בנוגע לישראל. עצם ההבחנה בין ישראל לגויים במידת הערבות היא מובנת. כמו שיש הבדל בערבות שיש לאדם כלפי משפחתו כך גם הערבות שיש לקבוע בנוגע למי שהוא מבני עמך לעומת עם זר. זה לא נובע משנאה, זה נובע מכך שטוב שהעולם יתנהל בצורה כזו שיש חיבורים יותר חזקים למי שהוא קרוב אליך מאשר עולם בו אין קרוב ורחוק. בעולם שאין בו קרוב ורחקו בסופו של דבר העולם עלול להתדרדר שכולם נהיים רחוקים וכפי מה שנראה שהעולם המערבי מתדרדר. זהו אחד הויכוחים הגדולים שיש ליהדות עם הנצרות. הנצרות חושבת שהעולם יהיה טוב יותר אם נבטל את היחודיות של עם ישראל. אולם עמדת התורה הפוכה. עולם שיש בו גרעין מיוחד שיש בו ערבות הדדית ומחויבות סגולית הוא זה שיגאל את העולם שהניכור והשנאה עורבים לפתחו. בדורות מאוחרים, כשהתברר שהגויים נהיו עויניים את המוסר ואת עם ישראל, יתכן שנמצא הלכות שנובעות מכך שאנו לא מעונינים לחזק את הכוחות השלליים בעולם.
שאלה: להאמין שהמשיח יבוא במהרה: אם נכון שצריך להאמין שהמשיח יבוא כמה שיותר מהר, לכאורה צריך להתכונן לבואו בצורה מלאה כבר עכשיו! אם כן, מדוע רוב הנוער הדתי לאומי כיום לומד במסגרות שמשלבות לימוד מקצועות חול רבים, והרי כשיבוא המשיח לא נצטרך לעבוד לפרנסתינו, אלא הגויים יפרנסו אותנו ואנו נעסוק בעזרת ה בתורה לשמה? אני מאוד מבולבל בנושא הזה, אודה לרב אם יסביר לי.
תשובה: אנו צריכים להאמין ולחכות לבוא המשיח בכל יום. כי זה יכול להיות. ולכן צריכים להיות מוכנים, להרבות במצות ומעשים טובים. אבל גם יתכן שבואו של המשיח יהיה רק בעוד זמן רב. שתי האפשריות קיימות וצריך להיות מוכנים לשתיהם. לא לסמוך על ניסים אלא לנהל את החיים לפי הטבע ללמוד כל הדרוש, וגם להיות מוכנים להפתעות. ולכן להתנהג בצורה הנכונה ביותר להרבות בלימוד תורה וקיום המצות.
שאלה: קניית בית ביש"ע למטרת רווח: האם קניית בית ביש"ע למטרת רווח, ז"א להשכיר אותו או למכור אותו במחיר גבוה מקנייתו, זה דבר ראוי או שמא זה מקשה על אחרים את מצוות ישוב הארץ ולכן לא ראוי? כמו כן, מה הדין לגבי כל שאר הארץ שגם בה יש מצוות ישוב הארץ אלא שביש"ע יש לזה תוקף חזק יותר עקב המצב?
תשובה: כל מי שקונה בית ביהודה או בשומרון מחזק את ישוב ארץ ישראל ואם הוא מרויח מזה יבושם לו. מותר לקנות בתים למטרות רווח. איני רואה שקניה כזו יכולה לפגוע בישוב ארץ ישראל להפך היא מחזקת את ישוב הארץ.
שאלה: חזן ספרדי במניין אשכנזי: כיצד יתפלל חזן ספרדי במניין אשכנזי?
תשובה: כפי הנהוג במניין בו מתפללים! על פי רוב, המניינים מקפידים כי הש"ץ לא ישנה מסדר התפילה, אולם לא מקפידים על הנוסח עצמו (כגון בחזרת הש"ץ). אולם אם הם מקפידים על כך אין לשנות. כמו כן כדאי לברר קודם, שכן ישנם מניינים רבים שהנוסח הוא על פי החזן ואז אתה יכול להתפלל על פי הנוסח שלך. החשוב ביותר הוא לא לריב ולא להכנס למתח בגלל נוסח התפילה, שכן התפילה מרוצה לפני ה' יתברך בכל הנוסחים של כל העדות, והמריבה אינה רצויה כלל.
שאלה: פרוזבול על הנכסים של ההורים: אמי נפטרה. יש לה חשבונות בנק וחסכונות על שמה בלבד. היא לא השאירה צואה ועדיין אין צו ירושה. אבי שיחי מנהל חשבונות בנק על שמו בלבד, אולם הוא אינו בדעה צלולה. אין עדיין אפוטרופוס על אבי ולא מנהל ירושה. כיצד לעשות פרוזבול על החשבונות של אמי אני מבין שמצד ההלכה הכל כעת שייך לאבי כי הבעל יורש את אשתו ולחשבונות של אבי שיחי.
תשובה: על אביך לכתוב פרוזבול או לעשות זאת בשמו.
שאלה: להשקות את העציץ בגינה ציבורית: יש לי בבית "ריחן" שאני משקה אותו ושומר על קיומו. וכעת אני צריך לנסוע בתשרי לחוץ לארץ. היות ומאחורי הבניין, איפה שאני גר, פותחים את המים (אוטומטי) בכל יום להשקות הצמחיה של העריה, האם אני רשאי לחפור ליד אותה צמחיה ולהניח את העציץ או הגוש שבתוך העציץ כך שיקבל השקאה עד שובי? אני והמזל שלי, אם בחוזרי אמצאנו שם או שמי יקחנו משם. על כל פנים, האם מותר לחפור ולשים אותו שם? ואם יש לדייק באזה פרטים, נא לדייק, במה אני צריך להבחין. כמה שידוע לי, כל מה שנוגע לקרקע אסור, וכל מה שנוגע לצמחיה אינו אסור.
תשובה: פעולת העברה והכנסה לאדמה אסורה עד אחר ראש השנה, בג' תשרי אפשר לבצע העברה זו. כתיבה וחתימה טובה הרב יהודה הלוי עמיחי
שאלה: נסיעה במטרו בשבת - בסיוע גויים: לפני זמן מה טסתי לחו"ל. התעוררה שאלה, ורציתי לדעת את דעת ההלכה בגינה: האם מותר לנסוע במטרו בשבת, כאשר הכרטיס נרכש כמובן מבעוד מועד, ואין צורך להחתימו בשבת? המטרו מופעל על ידי גויים. הכרטיס מולבש על שרשרת ולכן לא יהיה חשש של טלטול בשבת. ולמעשה לא מבוצע שום הפעלה חשמלית בגין הנסיעה הזו. יצאתי לטיול עם אנשים דתיים נוספים, אשר התירו לעצמם לנסוע במטרו בשבת. אולם אני חושב שהחשש של מראית עין, לא יכול להתיר נסיעה שכזו. אשמח לקבל את תגובתכם, ואשתדל להעביר את התשובה גם לשאר אנשי הקבוצה ששהו איתי בחו"ל.
תשובה: כיון שזה עובדין דחול אינך יכול לסוע ברכבת כזאת בשבת.
שאלה: סוכה עם סכך משופע: ברצוני לבנות סוכה עם סכך משופע, כך שצד אחד של סכך הסוכה יהיה יותר גבוה (שני עמודים גבוהים ושני עמודים קצרים יותר). בסיום סוכות חשבתי להצמיד את שלד הסוכה לבית כך שיהיה מקום עם צל לימים חמים (גג בית שלי הוא גג רעפים כך שהגג שלי אינו שטוח אלא בזוית או אלכסון). וישנו גם גפן שגדל כאן צמוד לבית והוא גם יוכל לגדול על שלד הסוכה וזה יכול לצאת ממש יפה וטוב. הסוכה תשמש רק לחג הקרוב ולא לחגים רבים המטרה בסוף זה לקנות סוכה יום מן הימים. האם מותר לבנות סוכה כשהסכך משופע?
תשובה: אם זה רק קצת משופע ולא אפקי ממש לא צריכה להיות שום בעיה, שיפועי אהלים אינם כאהלים.
שאלה: קמח שנעזרים בו לקליעה לענין הפרשת חלה: האם הקמח שנעזרים בו כדי להקל על קליעת החלות חייב ב"חלה" (הופרשה חלה לפני הקליעה מכל העיסה)? לפעמים משתמשים בכמות די גדולה של קמח לצורך זה, האם הכמות משנה?
תשובה: אם הקמח המוסף משלים את הבצק לשיעור חלה הוא מחייב את כל הבצק בהפרשה. אולם, אם יחד עם הקמח אין שיעור, וכן אם היה שיעור בבצק ללא הקמח הזה, וכבר הופרשה חלה, (ומן הסתם אין בקמח לבדו שיעור חלה) - אין חובה להפריש.
שאלה: תפילת שחרית: מאז שסיימתי את בית הספר הפסקתי להתפלל שחרית מפאת חוסר זמן בבקרים. עכשיו אני מעוניינת לחזור לזה למרות הלחץ בשעות האלה. 2 שאלות: מהם הקטעים שאותם חייבים לומר? כי התפילה בשלמותה אורכת לי זמן רב מדי לצערי. והאם מותר להתפלל באוטובוס, ואם כן מה עושים בתפילת עמידה ובקטעים שצריך לעמוד וכו?
תשובה: ראשית יש להתחיל בברכות השחר ושמונה עשרה. אם אפשר רצוי להוסיף קריאת שמע, ברכות קריאת שמע ואם ניתן להוסיף גם פסוקי דזמרה מה טוב. אם את בנסיעה מותר להתפלל בישיבה.
שאלה: בקשת סליחה מחברה שעלולה לכעוס: עשיתי לחברה שלי משהו ממש רע מבלי שהיא יודעת עליו ואם לא אספר היא גם לא תדע. הבעיה היא שאם אני אבקש סליחה ואספר לה על זה אולי היא כל כך תכעס שהיא לא תסלח ואולי אפילו (וזה באמת יכול לקרות) הקשר בינינו יתערער מאוד והיא כבר לא תהיה חברה טובה שלי. מה לעשות, לבקש סליחה או אולי לחכות כמה חודשים עד שאולי זה פחות יפריע לה והיא תוכל לסלוח?
תשובה: אם זה ענין של פיצוי כספי את יכולה להכניס לה כסף לארנק או משהו כזה ולמלא את חסרונה. ואם זה לא ענין כספי ואת יודעת שזה יחמם את הרוחות אזי תחכי עד שהעסק יתקרר ותוכלי לרצות אותה בנחת. אבל מבחינת יום כיפור זה בעיה, כי את לא יכולה לספר לה, אז לפחות תבקשי סליחה כלפי שמים.
שאלה: טלית ותפילין לפני זמנם: אני צריך לסיים את תפלת שחרית ב -5:30 ואח"כ לא יהיה לי זמן להמשיך. זמן טלית ותפילין באזורי היום הוא לערך 5:40. האם אני יכול להתעטף ולהניח לפני זמנם (אני קם לערך ב-4:20 בכדי להספיק לומר תיקון לאה), במידה וכן, האם יש לברך?. האם ניתן לומר עמידה מעט לפני עלות השחר?
תשובה: אי אפשר להתפלל לפני הזמן, שזה כמו אדם שבא לאולם שמחות יום לפני החתונה שנמצא שלא עשה כלום. לפי הספרדים אם יש צורך גדול ניתן להתפלל מעלות השחר בלי טלית ותפילין ובלי לקרוא קריאת שמע, וכשיגיע הזמן אז להתעטף הטלית להניח תפילין ולקרוא קריאת שמע. ולפי האשכנזים (וכן כותבים גם חלק מהפוסקים הספרדים), אם יש צורך גדול ניתן להתפלל וכו' רק לאחר שהגיע זמן ק"ש ותפילין.
שאלה: דברי מתיקה של נכרי: מה הדין לגבי בקלאווה ושאר ממתקים המיוצרים במפעל ערבי, האם יש בזה בישולי נכרים?
תשובה: כל דבר שאינו נאכל חי והוא מאכל חשוב שעולה על שלחן של מלכים, יש בו משום איסור בישולי גויים, ומכלל זה תבין את הדין בכל הפרטים.
שאלה: מפגש עם משפחה חילונית: יש לנו משפחה חילונית והם רוצים שנעשה שבת כולם יחד כדי שיהיה יותר קשר, אנו יודעים שיהיה קלות ראש והבנות לא לבושות בצניעות, האם ראוי ונכון להענות להצעה ושבני משפחתנו יכשלו בשמירת העיניים?
תשובה: אם זה עלול לפגוע בקדושת השבת או בצניעות תמנעו מכך, תוכלו להיפגש ביום חול או במוצאי שבת.
שאלה: שם הבעל כשם האבא: האם זה מותר לפי ההלכה ששמו של הבחור שאיתו אני יוצאת יהיה כמו השם של אבא שלי?
תשובה: יש בזה בעיה, יש בתשובת ר' יהודה החסיד שלא לעשות דבר כזה, הרב זצ"ל כותב בתשובה שבארץ לא נהגו להקפיד על זה, ועל מה שכתב ר' יהודה החסיד הנודע ביהודה אומר שכל מה שהוא ציוה זה למשפחתו כיון שאם האשה תקרא לבעלה בפני אביה זה חוסר כבוד. אם היא תרצה להחמיר שתקרה לא באיזה שינוי שלא יהיה כמו השם של האבא. והרמב"ם כותב שאם זה שם שגור אין בזה בעיה אלא רק בשם נדיר ישנה בעיה. בכל אופן אם השידוך מתאים אין ספק שתוכלו להתחתן.